Landsretten ophæver det af Sø- og Handelsretten ved kendelse meddelte forbud mod to sagsøgte udenlandske virksomheders brug af ordmærke samt dertilhørende to figurmærker... Vis mere
Ret: Østre Landsret (2. instans)
Faggruppe: Civilsag — Forbud og påbud
Sagsemner: Markedsføring;
Ophavsret og eneret;
Retspleje og civilproces;

Kendelse i forbudssag

Ikke forbud mod brug af ordet FORZA samt ordkombinationerne FORZA
FIGHTING GEAR og FORZA SPORTSWEAR

Østre Landsret har den 7. juli 2023 afsagt kendelse om at ophæve et af Sø- og Handelsretten efter
anmodning fra Sports Group Denmark A/S og Victor Rackets Ind. Corp. nedlagt forbud mod, at EPC
Alternative Source og Forza Fighting Gear BV i Danmark anvender ordet FORZA samt
ordkombinationerne FORZA FIGHTING GEAR og FORZA SPORTSWEAR og de dertilhørende
figurmærker i forbindelse med salg og markedsføring af nærmere angivne varer og tjenesteydelser.

Landsretten fandt i modsætning til flertallet i Sø- og Handelsretten, at det ikke kunne anses for
sandsynliggjort, at EPC Alternative Source og Forza Fighting Gear BV havde foretaget eller agtede at
foretage salg, markedsføring mv. rettet mod Danmark og danske forbrugere, som krænkede eller ville
krænke Sports Group Denmark A/S og Victor Rackets Ind. Corp.’s varemærkerettigheder eller
rettigheder efter markedsføringsloven.